**Ташкилий-назорат ва таҳлил бошқармаси бошлиғи Ибрагимов Мухаммаджон Халиллаевич**

Ибрагимов Мухаммаджон Халиллаевич 1964 йилда Қорақалпоғистон Республикаси Беруний шаҳрида туғилган.

1986 йилда Тошкент қишлоқ хўжалик институтини, 2004 йилда Тошкент ирригация ва мелиорация институтини тамомлаган.

Меҳнат фаолиятини 1986 йилда Беруний туманидаги жамоа хўжалигининг сут-товар фермаси ассеменатори лавозимида бошлаган. 1987–1991 йилларда Беруний тумани Ў.Жуманиёзов жамоа хўжалигининг Ёшлар ташкилоти котиби, 1991–1994 йилларда Ўзбекистон Ёшлар иттифоқи Беруний тумани қўмитасининг Ташкилий бўлими мудири, қўмитанинг биринчи котиби, 1994–1996 йилларда Ўзбекистон Ёшлар Иттифоқи Марказий қўмитасининг йўриқчиси, Ташкилий бўлимининг шўъба мудири, Кадрлар ва Ташкилий бўлим бошлиғи, 1996–1998 йилларда Ўзбекистон Республикаси Фавқулодда вазиятлар вазирлиги Девонхонаси бошлиғи, 1998–2003 йилларда Ўзбекистон Республикаси Қишлоқ ва сув хўжалиги вазирлиги Назорат инспекцияси бошлиғи, Назорат ва умумий ишлар бошқармаси бошлиғи лавозимларида ишлаган. 2003–2004 йилларда Ўзбекистон Республикаси Президенти ҳузуридаги Давлат ва жамият қурилиши академияси тингловчиси бўлган. 2004–2018 йилларда Ўзбекистон Республикаси Қишлоқ ва сув хўжалиги вазирлиги Матбуот хизмати (бошқарма) бошлиғи, Ахборот-таҳлил бўлими бошлиғи, Ахборот-таҳлил ва Матбуот хизмати бошлиғи, 2018–2022 йилларда Ўзбекистон Республикаси Сув хўжалиги вазирлиги Ташкилий-назорат ва таҳлил бошқармаси бошлиғи, Ташкилий-назорат бошқармаси бошлиғи лавозимларида меҳнат қилган.

2022 йил 1 апрелдан Ўзбекистон Республикаси Сув хўжалиги вазирлиги Ташкилий-назорат ва таҳлил бошқармаси бошлиғи лавозимида фаолият юритиб келмоқда.